Fredag morgen tog vinterbaderne hul på den årlige vinterbaderfestival i Skagen.

Vinterbaderne tog fredag morgen hul på årets vinterbaderfestival i Skagen. Det er fjerde år i træk, at festivalen bliver afholdt, og de kolde bølger ved Grenen fortsætter med at tiltrække masser af badegæster. 230 vinterbadere trodsede kulden og morgentågen og sprang i bølgerne. Det er 34 procent flere end sidste år, og mere end dobbelt så mange, som i festivalens første år. Vinterbadere fra alle dele af Danmark deltager i årets festival, som også har tiltrukket gæster fra udlandet. Se vinterbaderne hoppe i bølgerne i videoen over artiklen.